Egil Søby

Egil Vike Søby (født 1945) er en norsk tidligere kajakkpadler som representerte Tønsberg Kajakklubb og var en del av «Gullfireren» som tok gull i Sommer-OL 1968 i Mexico by. 

Han var politibetjent i perioden 1966–1985 og høyskolelærer 1985–1994. Fra 1972 har han holdt motivasjonsforedrag for idrett, foreninger og bedrifter.75 års omtale i Aftenposten 25. nov. 2020

Søby ble olympisk mester i padling da han sammen med klubbkameraten Jan Johansen og Bærum-padlerne Tore Berger og Steinar Amundsen vant K-4 1000 meter under de olympiske sommerlekene i 1968. Den samme besetningen ble europamestere i 1969 i Moskva og verdensmestere i 1970 i København og de tok også bronse på K4 1000 meter i Sommer-OL 1972 i München. Sammen med Jan Johansen konkurrerte han også internasjonalt i toerkajakk (K2), og tok sølv i VM 1966 og VM 1971, samt i EM 1969. Søby vant 47 norske mesterskap, syv nordiske mesterskap og åtte kongepokaler. 

Han mottok Fearnleys olympiske ærespris for seieren sammen med «Gullfireren» i 1968.80 års omtale i Aftenposten 25. nov. 2025

Han vant kongepokalen i 1966, 1968, 1969, 1970, 1971, 1972, 1973 og 1974.

Referanser

 Eksterne lenker 


Kategori:Norske padlere
Kategori:Norske politifolk
Kategori:Olympiske mestere for Norge
Kategori:Olympiske bronsemedaljevinnere for Norge
Kategori:Medaljevinnere under Sommer-OL 1968
Kategori:Deltakere for Norge under Sommer-OL 1968
Kategori:Padlere under Sommer-OL 1968
Kategori:Medaljevinnere under Sommer-OL 1972
Kategori:Deltakere for Norge under Sommer-OL 1972
Kategori:Padlere under Sommer-OL 1972
Kategori:Vinnere av Fearnleys olympiske ærespris
Kategori:Kongepokalvinnere i padling
Kategori:Olympiske medaljevinnere i padling
Kategori:Personer fra Tønsberg kommune